
2. pielikums 
Ministru kabineta 
2022. gada 6. septembra
noteikumiem Nr. 562

"1.1 pielikums
Ministru kabineta
2020. gada 2. jūnija
noteikumiem Nr. 333

Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas "Pētniecība un izglītība" aktivitātes "Baltijas pētniecības programma" ierobežota konkursa projektu iesniegumu vērtēšanas kritēriji

1. Administratīvie kritēriji

	Nr.
p. k.
	Administratīvais kritērijs
	Vērtējums "Jā"/"Nē"*

	1.
	Projekta iesniedzējs ir iesniedzis projekta iesniegumu Baltijas pētniecības programmas atklātā projektu iesniegumu konkursā, projekta iesniegums ir saņēmis vismaz 12,5 punktus un ticis noraidīts finansējuma nepietiekamības dēļ
	N

	2.
	Projekta iesniegums ir sagatavots angļu valodā un iesniegts elektroniski, izmantojot elektronisko projektu iesniegumu iesniegšanas sistēmu ierobežota konkursa sludinājumā norādītajā termiņā
	N

	3.
	Projekta iesnieguma iesniedzējs un projekta partneris no Latvijas, ja attiecināms, ir Latvijā reģistrēta zinātniskā institūcija, kas atbilst šo noteikumu 2.8. apakšpunktā noteiktajiem kritērijiem pētniecības organizācijas statusam
	N

	4.
	Projekta partneri ir vismaz viena Igaunijā vai Lietuvā reģistrēta pētniecības organizācija un vismaz viena donorvalstī reģistrēta pētniecības organizācija, kura atbilst šo noteikumu 7.1.3. apakšpunktam
	N

	5.
	Projekta iesnieguma iesniedzēja apliecinājumu parakstījusi projekta iesnieguma iesniedzēja atbildīgā amatpersona vai persona, kuras paraksttiesības apliecina projekta iesnieguma iesniedzēja izdots dokuments
	P

	6.
	Projekta iesniegums ir pilnībā aizpildīts, un tam ir pievienoti visi projektu iesniegumu atlases nolikumā norādītie pielikumi
	P

	7.
	Projekta iesniegumā plānotajām darbībām nav saimnieciska rakstura atbilstoši šo noteikumu 2.3. apakšpunktam
	P

	8.
	Attiecināmo izmaksu aprēķini ir pareizi un atbilst projektu iesniegumu atlases nolikumā noteiktajām prasībām
	P

	9.
	Projekta attiecināmās izmaksas atbilst šo noteikumu 22. punktā norādītajām attiecināmajām izmaksām, un projekta iesniegumā norādītais projekta finansējums atbilst šo noteikumu 7.1.2.1. vai 7.1.2.2. apakšpunktā norādītajam projekta finansējuma apmēram
	P

	10.
	Projekta iesnieguma iesniedzējam un Latvijas projekta partnerim (ja attiecināms) Latvijas Republikā nav nodokļu parādu, tajā skaitā valsts sociālās apdrošināšanas obligāto iemaksu parādu, kas katram atsevišķi kopsummā pārsniedz 150 euro
	P



Piezīme.
1. * Projekta iesniegumus vērtē ar "Jā" (atbilst) un "Nē" (neatbilst) saskaņā ar administratīvajiem kritērijiem. Ja vērtējums ir negatīvs (N), projekta iesniegumu noraida. P – var pieņemt lēmumu par projekta apstiprināšanu ar nosacījumu, ka projekta iesnieguma iesniedzējs nodrošinās atbilstību kritērijam lēmumā noteiktajā termiņā.

2. Kvalitātes vērtēšanas kritēriji

Projektu iesniegumi, kas sekmīgi novērtēti atbilstoši administratīvajiem kritērijiem, tiek iesniegti diviem ārējiem ekspertiem kvalitātes vērtēšanai. Projekta iesniegumu vērtē atbilstoši diviem kvalitātes vērtēšanas kritērijiem, punktus no 0 līdz 5 piešķirot par katru kvalitātes vērtēšanas kritēriju. Katram kritērijam ir atšķirīga kvalitātes sliekšņa vērtība (punktu skaits), lai projekta iesniegumu kvalificētu apstiprināšanai virzāmo projektu sarakstā. Vērtēšanas solis ir 0,5 punkti. Visi kvalitātes vērtēšanas kritēriji ir vienāda svara, un projektu iesniegumus kārto pēc kopējā iegūtā punktu skaita visos kvalitātes vērtēšanas kritērijos.

	Kritērijs
	Vērtējamie aspekti
	Punkti
	Kvalitātes sliekšņa vērtība

	Projekta atbilstība un saskaņotība

	1) projekta un programmas mērķu, rezultātu un iznākumu saskaņotība;
	0–5
	3

	
	2) projekta atbilstība tiešo un netiešo mērķa grupu un līdzfinansējuma saņēmēju vajadzībām;
	
	

	
	3) iesaistīto organizāciju profila, pieredzes un darbību atbilstība projekta iesnieguma jomai;
	
	

	
	4) sinerģijas radīšana starp Baltijas valstīm un donorvalstīm pētniecības jomā un potenciāli spēcīga ietekme uz pētniecībā balstītu zināšanu attīstību Baltijas reģionā;
	
	

	
	5) inovatīva pētniecības projekta attīstības potenciāls un pievienotās vērtības nodrošināšana starptautiskajai sadarbībai;
	
	

	
	6) projekta koncepcijas un mērķu kvalitāte un atbilstība
	
	

	Projekta īstenošanas un vadības kvalitāte un efektivitāte, starptautiskās sadarbības pievienotā vērtība
	1) projekta iesnieguma iesniedzēja un projektā iesaistīto projekta partneru atbilstība;
	0–5
	3,5

	
	2)projekta iesnieguma iesniedzēja un projekta partneru pieredze un kapacitāte, lai īstenotu projektu;
	
	

	
	3) darba plāna un projekta aktivitāšu atbilstība projekta mērķu un rezultātu sasniegšanai;
	
	

	
	4) atbilstošs un pamatots budžeta līdzekļu sadalījums, tā saskaņotība ar plānotajām aktivitātēm;
	
	

	
	5) loģisks un konkrēts plāns sadarbības stiprināšanai starp projekta iesnieguma iesniedzēju un projekta partneriem, lai izstrādātu kopīgu augstas kvalitātes pētniecības projekta iesniegumu citam starptautiskam finansējumam;
	
	

	
	6) konsorcija papildinošo prasmju stiprās puses, starptautiskā sadarbība pēc projekta, starptautiskās sadarbības ilgtspēja un partneru  redzējums par nākotnes sadarbības iespējām pēc projekta īstenošanas;
	
	

	
	7) projekta iesnieguma iespējamā ietekme un konkurētspēja cita starptautiska finansējuma saņemšanai
	
	



Piezīme. Projekta iesnieguma kopējais punktu skaits ir no 0 līdz 10. Kvalitātes sliekšņa vērtība (punktu skaits), lai projekta iesniegumu kvalificētu apstiprināšanai virzāmo projektu sarakstā, ir 6,5 punkti.

3. Vērtējumu skala

Katram kvalitātes vērtēšanas kritērijam punktu vērtības atbilst šādam vērtējumam:
	Punkti
	Vērtējums
	Skaidrojums

	0
	Nepietiekami
	Projekta iesniegums neatbilst kritērijam, tajā trūkst informācijas vai informācija ir nepilnīga, kas liedz sniegt kvalitatīvu vērtējumu

	1
	Vāji
	Projekta iesniegums kopumā neatbilst kritērijam vai tajā konstatējami būtiski trūkumi

	2
	Viduvēji
	Projekta iesniegums kopumā atbilst kritērijam, taču tajā ir būtiski trūkumi

	3
	Labi
	Projekta iesniegums atbilst kritērijam, taču ir konstatētas vairākas nepilnības

	4
	Ļoti labi
	Projekta iesniegums ļoti lielā mērā atbilst kritērijam, ir konstatētas atsevišķas nepilnības

	5
	Izcili
	Projekta iesniegums pilnībā atbilst visiem vērtēšanas kritērija aspektiem, pat ja konstatētas kādas nepilnības, tās ir maznozīmīgas



Piezīme. Ja projekta pieteikuma vērtējums attiecīgajā kritērijā pārsniedz iepriekšējā zemākā vērtējuma prasības, bet pilnībā neizpilda nākamā augstākā vērtējuma prasības, vērtējumu var izteikt, piešķirot arī puspunktu.

	Punkti
	Vērtējums

	0
	Nepietiekami

	0,5
	Ļoti vāji

	1
	Vāji

	1,5
	Gandrīz viduvēji

	2
	Viduvēji

	2,5
	Gandrīz labi

	3
	Labi

	3,5
	Gandrīz ļoti labi

	4
	Ļoti labi

	4,5
	Teicami

	5
	Izcili



4. Kritēriji, ja projektu iesniegumiem kopējais punktu skaits ir vienāds 

Vienādu vērtējumu saņēmušos projektu iesniegumus secīgi kārto pēc šādiem kvalitātes vērtēšanas kritērijiem:
1) projekta iesniegumā ir divi partneri no Baltijas valstīm – viens no Igaunijas, viens no Lietuvas; 
2) piešķirto punktu skaits kritērijā "Projekta īstenošanas un vadības kvalitāte un efektivitāte, starptautiskās sadarbības pievienotā vērtība";
3) prioritāri atbalstāmi iesniegumi ar sabalansētu dzimumu pārstāvību (projekta iesnieguma iesniedzēja projekta galvenie izpildītāji)."

